Primjena antibiotika u starijoj dobi

Antimikrobni lijekovi široko se primijenjuju neovisno o dobi pacijenata. Radi neosporne djelotvornosti u pravoj indikaciji i istovremeno niske toksičnosti u njihovo propisivanje upuštaju se liječnici bez obzira na svoju specijalnost i poznavanje ove grupe lijekova.

Osnovni principi racionalne primjene antimikrobnih lijekova u straijoj dobi ne razlikuju se od primjene ovih lijekova u ostalim dobnim skupinama. Dodatan je oprez potreban jedino u primjeni aminoglikozida u starijih osoba radi nefrotoksičnosti te kinolona radi neurotoksičnosti koja je češća u starijih bolesnika.

U ovom će predavanju posebno biti prikazana racionalna primjena antimikrobnih lijekova u infekcijama koje su češće prisutne u starijih osoba. Tako će se u prvom redu raspraviti primjena antimikrobnih lijekova u liječenju infekcija respiratornog trakta kao što su kronični bronhitis, kronični sinuitis te pneumonija. Nadalje će se raspraviti liječenje infekcija gastrointestinalog trakta u starijoj dobi, kao što su peridentalni apsces, kalkulozni holecistitis, divertikulitis. Od infekcija urogenitalnog trakta raspravit će se liječenje recidivirajućih urinarnih infekcija u nosioca trajnog urinarnog katetera, kroničnog prostatitisa te značenje urinokulture u donošenju odluke o primjeni antimikrobnog lijeka. Od infekcija kože i mekih česti raspravit će se liječenje dekubitalnih ulkusa kao i trofičkih ulkusa potkoljenica .Raspravit će se i mogućnosti liječenja dijabetičkog stopala.